નવી દિલ્હી, સુપ્રીમ કોર્ટ પોતાના એક નિર્ણય સંભળાવતી વખતે પ્રેમની નાકામ કહાનીઓનો ઉલ્લેખ કર્યો હતો. સુપ્રીમે કહ્યું હતુ કે’માતા-પિતાનાં દબાણમાં સ્ત્રીઓ પોતાના પ્રેમનો ત્યાગ કરે તે ભારતમાં સામાન્ય વાત છે.’ કોર્ટે એક કેસમાં એક એવી વ્યક્તિને નિર્દોષ માન્યો હતો કે જેણે એક સ્ત્રી સાથે ચોરીછૂપીથી લગ્ન કર્યા બાદ તેની સાથે આત્મહત્યા કરવાનો કરાર કર્યો હતો પરંતુ તે પ્રયત્નમાં બચી ગયો હતો. 1995ના આ કેસમાં 23 વર્ષીય સ્ત્રી મરણ પામી હતી જ્યારે આ વ્યક્તિને બચી જતાં પોલીસે તેની ઉપર મરણ પામેલી મહિલાની હત્યાનો કેસ બનાવ્યો હતો.